· Съобщение за инвестиционно предложение за промени в съпътстващи дейности и съоръжения с цел оптимизиране работата на Инсталация за производство на биодизел и глицерин, с местоположение УПИ XLVI, XLV, LIX, LX и XCVI по регулационния план на ТМ АД – гр. Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя “Оберьостерайхише Биодизел България” ЕООД инвестиционно предложение е за промени в съпътстващи дейности и съоръжения с цел оптимизиране работата на Инсталация за производство на биодизел и глицерин, с местоположение УПИ XLVI, XLV, LIX, LX и XCVI по регулационния план на ТМ АД – гр. Русе. Цитираната инсталация се експлоатира, съгласно условията на Комплексно разрешително № 478-Н0/2013 г.

Заявените от оператора промени касаят:

- промяна в местоположението на пункта за мониторинг на смесен поток отпадъчни води, без промяна в конфигурацията на потоците отпадъчни води: производствени, битово-фекални, охлаждащи и дъждовни;

- буферен резервоар за отпадъчни води, който да осигури улавяне на водите при отклонение от технологичния режим и недопускане постъпването на замърсени води към канализационната мрежа на бившия Комбинат за тежко машиностроене (КТМ-Русе);

- обособен нов склад за съхранение на опасни химични вещества и смеси, съгласно предписание от извършена комплексна проверка по заповед на Областния управител на Област Русе;

- промяна в местоположението на площадки за временно съхранение на отпадъци с номера 2, 3 и 5;

- промяна местоположението на резервоар за съхранение на азот – Резервоарен парк 2;

- инсталация за преработка на соапщок и промивни производствени отпадъчни води. Дейността се състои в обработка на междинни продукти от химическата инсталация за производство на биодизел и глицерин, като краен продукт на преработката са свободни мастни киселини, които ще се продават като суровина за последващи производства.

Цитираната инсталация за преработка на соапщок се явява нова дейност, невключена в обхвата на Решение № РУ-36-ПР/2013 г., с което е съгласувано изграждането на предприятието за производство на биодизел и глицерин.  

Във връзка с гореизложеното, заявеното намерение за преработка на соапщок и промивни производствени отпадъчни води се определят като изменение на инвестиционно предложение в обхвата на т. 6, буква „а” – „обработка на междинни продукти и производство на химични вещества и смеси” от Приложение 2 към чл. 93, ал. 1, т. 1 и 2 от ЗООС. 

Съгласно чл. 93, ал. 1, т. 2  на ЗООС инвестиционното предложение подлежи на процедура по преценяване на необходимостта от извършване оценка на въздействието върху околната среда (ОВОС). 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. №  АО 6500/07.01.2016 г.
Копие на писмото е изпратено в Община Русе.
